procesaur/Wiki.mk huggingface dataset:
Артерн

Артерн (|Artern; до 2018 г. познат како ''Артерн/Унштрут'') — мал град во округот Кифхојзер, во сојузната покраина Тирингија, Германија. Се наоѓа на вливот на реките Унштрут и Хелме, 12 километри јужно од Зангерхаузен. Има железнички линии до Ерфурт и Зангерхаузен. Железничката линија до Наумбург била прекината во декември 2006 година.
1 Географија
1.1 Местоположба
Артерн се наоѓа на Унштрут, која тече низ градот од југозапад он југоисток. Низводно од Артерн во Унштрут се влева Хелме. Градот се наоѓа на рамен терен, но во близина на повеќе ридски масиви.
Поради тоа, Артерн е едно од најсувите и најтоплите места во Тирингија. Годишниот просек на врнежи е само 457 мм; годишната просечна температура е 8,5 °C. Со 30 мм летни врнежи, Артерн бил трета најсува временска станица на Германска временска служба во Германија.
1.2 Градски единици
Стариот град на Артерн се наоѓа на северниот брег на Унштрут. Се состои од две населби: градот Артерн на запад и селото Артерн на исток. Во 1832 година биле споени. Од век, градот се развивал на исток кон железничката станица. Подоцна, се проширувал кон север кон Зангерхаузен, каде била подигната западната железничка станица како втора индустриска зона.
Покрај градското јадро, во градското подрачје влегуваат и местата Хајгендорф, Кахштет, Шенфелд и Фојгтштет.
2 Политика
2.1 Градски совет
Градскиот совет на Артерн бил избран на општинските избори на 26 мај 2019 година, што довело до следнава распределба:
Партија / Листа, Места, +/−
CDU, 5, − 4
Левица, 6, − 1
SPD, 2, − 2
NPD, 1, neu
PU, 3, нова
Жени и спорт (F/S), 2, нова
Спортско друштво (SV), 1, нова
2.2 Градоначалник
Градоначалничка од 2015 година е Кристине Цимер (CDU).
2.3 Збратимени градови
Артерн е збратимен со следниве градови:
* Ајнбек, Германија (од 1990 г.)
* Топољчани, Словачка (од 1992 г.)
* Мазенгарб, Франција (од 1996 г.)
3 Галерија
Мост на уметноста

Мост на уметноста — пешачки мост преку реката Вардар во центарот на Скопје. На него се поставени многу статуи на познати уметници. Сместен е помеѓу мостот „Слобода“ и мостот „Око“. Мостот е изграден во склоп на поголемиот проект „Скопје 2014“ и неговата изградба чини 2,3 милиони евра.
На мостот има вкупно 27 скулптури, по 13 на секоја страна и една во средината. Долг е 83 метри и широк 9,2 м, со тоа што средишниот дел се проширува до 12 м.
1 Статуи на мостот
<gallery
2 Поврзано
* Око (мост)
* Камен мост
* Мост Гоце Делчев
Бршленова лига

Бршленовата лига (|Ivy League) е атлетска конференција основана во 1954 година. Лигата е составена од спортските тимови на осум приватни високо-образовни институции од североисточна Америка. Името на конференцијата исто така често се користи да се означат овие осум универзитети како група. Термиот 'Бршленова лига' има и конотации на академска возвишеност, селективност при уписот и општествен елитизам. Осумте универзитети кои ја сочинуваат лигата се Универзитетот Браун, Колеџот Дартмут, Универзитетот Јеил, Универзитетот Колумбија, Универзитетот Корнел, Универзитетот Принстон, Универзитетот во Пенсилванија и Универзитетот Харвард.
Во склоп на оваа лига спортските тимови на универзитетите-членови се натпреваруваат во повеќе од 40 спортови и дисциплини, поединечно или во тимови, машка и женска конкуренција.
Келеда

Келеда (|Kölleda) — мал град во округот Земерда, во сојузната покраина Тирингија, Германија. Се наоѓа 10 километри источно од окружниот град Земерда и 24 километри северно од градот Вајмар.
Градот претставува административно седиште на истоимената општинска заедница, иако не е дел од нејзе.
1 Географија
Келеда се наоѓа на височина од 145 метри и се наоѓа во североисточниот дел на Тириншката Котлина. Во непосредна близина се наоѓаат ридските масиви Фине и Шмике. Градското подрачје опфаќа површина од 31,28 квадратни километри. Градот се наоѓа десет километри источно од Земерда и 24 километри северно од Вајмар.
1.1 Соседни општини
Келеда се граничи со следниве општини (почнувајќи од север, надесно): Земерда, Ан дер Шмике, Оберхелдрунген, Рослебен-Вие, Острамондра и Гроснојхаузен.
1.2 Градски единици
Градот Келеда, покрај градското јадро, ги содржи и следниве единици:
* Алтенбајхлинген
* Баклебен
* Батгендорф
* Бајхлинген
* Бургвенден
* Дермсдорф
* Кибицхее
* Гросмонра
2 Политика
2.1 Градски совет
Градскиот совет се состои од 20 места, како и гласот на градоначалникот.
Партија, Гласови1999, Места1999–2004, Гласови2004, Места2004–2009, Гласови2009, Места2009–2014, Гласови2014, Места2014–2019
CDU, 40,6 %, 8, 55,9 %, 12, 44,7 %, 9, 27,5 %, 6
Die Linke, 14,3 %, 3, 18,4 %, 4, 17,6 %, 3, 9,9 %, 2
Граѓанска иницијатива Келеда, 19,4 %, 4, 10,4 %, 2, 14,8 %, 3, 12,3 %, 2
Слободни гласачи, —, —, —, —, —, —, 33,9 %, 7
SPD, 14,9 %, 3, 11,9 %, 2, 13,4 %, 3, 11,1 %, 2
FDP, 10,8 %, 2, 3,4 %, 0, 9,4 %, 2, 2,4 %, 0
NPD, —, —, —, —, —, —, 3,0 %, 1
2.2 Градоначалник
На изборите одржани на 29 април 2018 година бил избран Луц Ридел (SPD) за градоначалникот на градот Келеда.
;Досегашни градоначалници на градот Келеда
Период, Име, Партија
од 2018, Луц Ридел, SPD
2012–2018, Удо Хофман, слободни гласачи
1992–2012, Франк Цвајман, CDU
1990–1992, Бернд Прелберг, FDP
1983–1990, Хелмут Цирник, SED/PDS/независен
1982–1983, Хајнц Вурцлер, SED
1980–1982, Манфред Хелцер, SED
1973–1980, Курт Хофман, SED
1955–1973, Ханс Хелм, SED
1952–1954, Јозеф Омер
1951–1952, Ида Рагниц
1949–1950, Курт Корч
1947–1948, Курт Кох
1946–1947, Курт Корч
1.7.1945–1946, Ото Пелке
28.3.1945–?, Карл Штајнике, NSDAP
1933–27.3.1945, Пингер, NSDAP
1909–1933, Ото Граупнер
1888–1909, Тенцел
1849–1876, Алберт Готлебер
1843–1849, Албрехт
1832–1843, Карл Вилхелм Кирххајм
1825–1832 (?), Кристијан Херман Хауболд
1816–1825, Кристоф Гинтер Граф
1798–1816, Кристијан Леман
?–1798, Јохан Хајнрих Деринг
?, Зимон Ветиг
2.3 Збратимени градови
Келеда е збратимен со следниве градови:
* Хоххајм на Мајна, Германија
3 Галерија
Еблански јазик

Ебланскиот јазик (или „еблаитски“) е мртов семитски јазик што се говорел во III милениум п.н.е., во древниот град Ебла, помеѓу Алеп и Хама во денешна западна Сирија.
За јазикот сведочат околу 5.000 таблички напишани со клинесто писмо пронајдени во рушевините, во периодот од 1974 до 1976 г.
Ебланскиот е источносемитски јазик како акадскиот и веројатно е мошне близок на претсаргонскиот акадски јазик.
1 Наводи
*A. Archi. 1987. "Ebla and Eblaite," ''Eblaitica 1''. Ed. C.H. Gordon. Winona Lake, Indiana: Eisenbrauns. стр. 7–17.
*Cyrus H. Gordon. 1997. "Amorite and Eblaite," ''The Semitic Languages''. Ed. Robert Hetzron. New York: Routledge. стр. 100-113.
*G. Rubio 2006. "Eblaite, Akkadian, and East Semitic." In ''The Akkadian Language in its Semitic Context'' (ed. N.J.C. Kouwenberg and G. Deutscher. Leiden: Nederlands Instituut voor het Nabije Oosten), стр. 110–139.
Ќафа Прушит

Ќафа Прушит (Ќафа е Прушит; на |Qafa e Prushit) е граничен премин меѓу Косово во делот кај Ѓаковица, и Тропоја, поточно Хас во северозападна Албанија. Ги поврзува градовите Ѓаковица и Кукуш (Кукс). Се наоѓа на 10 километри од Ѓаковица. има новоизграден пат како и новоизграден граничен пункт. Преминот започнал со работа на 1 август 2003 година со непотполно работно време. Историски, пред поделбата на Косово во денешните граници, овој регион претставувал поголем дел кој, заедно со Тропоја, припаѓал во иста нахија (турска административна единица).
Орел-змијар

Орелот=змијар, познат и како краткопрст орел е средно голема птица грабливка од семејството соколовидни која вклучува многу други денски грабливки како соколите, орлите, јастребите и мршојадците.
Оваа птица се среќава и во Македонија.
1 Распространетост
Овој вид птици се од Стариот Свет кој се раширил низ Средоземјето, Русија и Блискиот Исток, како и на делови од Азија, претежно во Индија, како и уште подалеку, на неколку индонезиски острови.
Оние кои живеат на северниот крај на Средоземјето и во други делови на Европа се селат главно во потсахарска Африка, северно од екваторот, напуштајќи го живеалиштето во септември-октомври, а се враќаат во април-мај.
Орелот-змијар што живее на Блискиот и Далечниот Исток се постојани жители, односно не се птици преселници. Во Европа најбројни се во Шпанија кај што се честа појава, но на другите место е реткост да се видат. Во Британија, на пример, за првпат е регистрирана во октомври 1999 година.
1.1 Живеалиште
Орелот-змијар живее на отворено, кај обработливите рамнини, сувите каменести листопадни грмушести области и подножја, како и во полупустински области. Тие бараат дрва за вгездување.
2 Опис
Возрасните единки се долги 62-67 см со распон на крилјата од по 170-185 см и тежат 1,2 - 2,3 кг. Се препознаваат по долната доминантна бела страна, а горните делови се сивкасто-кафени. Брадата, вратот и горниот дел се окер, земјено кафена боја. Дополнителни показатели дека се работи за орел-змијар се и заоблената глава како на був, светложолтите очи и светло поткрило.
Орелот-змијар е вистински летач кој поминува повеќе време во лет од повеќето други членови од неговиот род. Сакаат да летаат над падини, врвови и свлечишта и ловат најчесто од положба над 550 м. Кога се на отворен терен често лебдат како соколи. Литањето се одвива при полн распон на крилата.
3 Поведение
3.1 Исхрана
Нивниот плен се претежно влекачи, главно змии, но исто така и по некој гуштер. Понекогаш тие се плеткаат со поголеми змии и настанува битка на теренот. Повремено, тие ловат мали цицаци до големина на зајак и ретко птици и големи инсекти.
3.2 Огласување и размножување
Овој орел е начелно многу тивок. Во одредени прилики, прави варијации од разни свиркачки ноти.
Снесува само едно јајце, и е долговечен, живеејќи над 17 години.
Присуството на орелот-змијар е многу изретчено во Европа, и е многу редок, а во некои земји неговата бројка и понатаму опаѓа, поради промените во земјоделството и искористувањето на земјиштето. Затоа бара да биде заштитен вид.
Во Средниот и Далечниот Исток, видот не е загрозен.
4 Галерија
5 Наводи
*
Гуменич

Гуменич или Стивос (|Στίβος, Стивос) — село во Општина Бешик во Солунски округ, Егејска Македонија, денес во областа Централна Македонија, Грција. Пред реформата на локалната власт во 2011 година Стивос бил дел од општина Аполонија.
1 Географија и местоположба
Селото се наоѓа на 36 километри западно од Ставрос и 43 километри источно од Солун, во северниот дел на Халкидик. Селото се наоѓа југозападно од Бешичко Езеро, на самиот пат кој води од Солун и Лагадин кон Кавала. Селото се наоѓа на надморска височина од 160 метри.
Гуменич опфаќа површина од 11 квадратни километри.
2 Историја
Во XIX век Гуменич било македонско село кое се наоѓало во Лагадинската каза во рамките на Отоманското Царство. Во времето на Грчка војна за независност|Грчката војна за независност, од селото како најпознат андарт е Анастасио Константину и Јоргос Христу.
По крајот на Балканските војни, селото било вклучено во составот на Грција. По потпишувањето на Лозанскиот договор во 1923 година помеѓу Турција и Грција, во селото се населиле грчки бегалци од Анадолија.
Во 1927 година селото било преименувано во Стивос.
Според царската наредба од 23 септември 1949 година, селото претставувало самостојна општина во Лагадинската околина. Меѓу поважните настани од историјата на селото е земјотресот кој се случил на 20 јуни 1978 година со јачина од 6,5 степени според Рихтеровата скала. Земјотресот предизвикал голема материјална штета во селото, поради кој биле разрушени неколку куќи.
Денес, населението на селото главно се занимава со земјоделство односно со производство на памук, пченица и овошје.
3 Демографија
Во 1928 година селото било чисто бегалско село со77 семејства и со 333 жители, додека во 1940 година селото броело 556 жители. Селото во пописот од 1951 година броело 639 жители, на пописот од 1961 година во селото живееле 777 жители, во 1971 година имало 550 жители, во 1981 година имало 587 жители, додека во 1991 година имало 628 жители а во 2001 имало 631 жител. Денеска, населението на селото е 576 жители според пописот од 2011 година.
Ан дер Шмике (општинска заедница)

Ан дер Шмике (|An der Schmücke) — поранешна општинска заедница во округот Кифхојзер, во сојузната покраина Тирингија, Германија. Седиштето на општинската заедница се наоѓало во Хелдрунген. Била распуштена во јануари 2019 година.
Општинската заедница Ан дер Шмике се состоела од следниве општини:
# Бретлебен
# Ецлебен
# Горслебен
# Хаутерода
# Хелдрунген
# Хемлебен
# Оберхелдрунген
# Олдислебен
Олдислебен

Олдислебен (|Oldisleben) — село и поранешна општина во округот Кифхојзер, во сојузната покраина Тирингија, Германија. Од 1 јануари 2019 година претставува дел од градот Ан дер Шмике.
1 Географија
1.1 Местоположба
Олдислебен се наоѓа на реката Унштрут.
1.2 Општински единици
Кон местото Олдислебен припаѓа и местото Заксенбург.
Бретлебен

Бретлебен (|Bretleben) — село и поранешна општина во округот Кифхојзер, во сојузната покраина Тирингија, Германија. Од 1 јануари 2019 година претставува дел од градот Ан дер Шмике.
1 Географија
1.1 Местоположба
Се наоѓа на десниот брег на реката Унштрут, помеѓу градовите Хелдрунген и Артерн. Низ општината поминува железницата помеѓу Ерфурт и Зангерхаузен, која води и до Бад Франкенхаузен и Зондерсхаузен.
Зондерсхаузен

Зондерсхаузен (|Sondershausen) — град во сојузната покраина Тирингија, Германија, кој претставува административно средиште на округот Кифхојзер, сместен околу 50 километри северно од покраинскиот главен град Ерфурт. На 1 декември 2007 година, поранешната општина Шернберг била припоена кон Зондерсхаузен.
До 1918 година, градот бил резиденција на Кнежевството Шварцбург-Зондерсхаузен, а до 1920 одина главен град на Слободната Држава Шварцбург-Зондерсхаузен.
1 Географија
1.1 Местоположба
Зондерсхаузен се наоѓа во долината на Випер, опколен од ридските масиви Хајнлајте на југ и Виндлајте на север. Највисока точка е Фрауенберг со 411 метри.
На југ се наоѓа градот Ерфурт оддалечен околу 50 километри, додека на север се наоѓа градот Нордхаузен.
1.2 Градски единици
Градски единици се:
2 Политика
2.1 Градски совет
Градскиот совет на Артерн бил избран на општинските избори на 26 мај 2019 година, што довело до следнава распределба:
Партија / Листа, Места
Народна солидарност, 7
CDU, 6
Freie Wähler, 4
ЛевицаЗелени, 31
SPDNUBI*, 31
AFD, 3
NPD, 2
<sup>*</sup> Нова независна граѓанска иницијатива
2.2 Градоначалник
Градоначалник на градот Зондерсхаузен е Штефен Грим (независен).
2.3 Збратимени градови
Зондерсхаузен е збратимен со следниве градови:* Пеканкур, Франција (од 1969 г.)
* Рола, САД (од 1998 г.)
* Казлу-Руда, Литванија (од 2000 г.)
3 Галерија
МРТ 2 Сат

МРТ 2 Сат (''MRT 2 Sat'') — вториот сателитски канал на Македонската радио-телевизија. Почна да емитува сателитска програма во октомври 2012 година како втора сателитска програма на Македонската радио-телевизија.
1 Историја
Од 2012 г. со започнувањето на сателитското емитување на МРТ 2 Сат се емитува програма на немнозинските заедници во Република Македонија. На него се емитува програма на албански јазик, на турски јазик, како и емисиите на српски, ромски, влашки и босански јазик. Емитува 24 часовна програма, за разлика од МТВ 2, која емитува програма од 7 часот наутро до 1:30 по полноќ. Програмата се емитува на сателитите Еутелсат и Галакси, како и во интернет понудата на канали на Т-Мобиле Македонија, Макс ТВ.
Масакр во Голема Иванча

Масакрот во Голема Иванча се случил на 8 април 2013 година во селото Голема Иванча во Србија. За време на настанот, 13 луѓе биле убиени и тројца биле повредени, вклучително и сторителот на злосторството. Полицијата го идентификувала 60 годишниот Љубиша Богдановиќ како сторител на убиствата, а голем дел од убиените биле негови роднини. Овој масакр бил најголем во земјата по завршувањето на Југословенските војни. 9 април 2013 година бил пригласен за ден на жалост во државата.
1 Убиства
Убистават започнале во 5 часот наутро и човекот пукал и ги убил неговата мајка и син. Во меѓувреме пукал и во неговата сопруга, која била тешко повредена. Убиецот потоа влегол во соседните куќи и убил пет мажи, пет жени и едно мало детенце, сите убиени додека спиеле. Убиецот пукал со пиштол CZ-88 9mm pistol. Убиствата прекинале кога на местото пристигнала полицијата, која ја викнала сопругата на сторителот. Полицијата го пронашла сторителот во неговиот двор во моментот кога се обидел да изврши самоубиство. Тој не успеал да се самоубие, туку тешко се повредил во главата. Тој бил прогласен за сторител на злосторствата.
1.1 Жртви
*Бранко Богдановиќ, 42, син на сторителот*Добрила Богдановиќ, 83, мајка на сторителот*Микаило Деспотовиќ, 61*Милена Деспотовиќ, 61, сопруга на Микаило Деспотовиќ*Горан Деспотовиќ, 23, внук на Микаило и Милена Деспотовиќ*Јована Деспотовиќ, 21, сопруга на Горан Деспотовиќ*Давид Деспотовиќ, 2, син на Горан и Јована Деспотовиќ*Љубина Јеласиќ, 64*Милош Јеласиќ, 48, син на Љубина Јеласиќ*Веља Мијаиловиќ, 78*Олга Мијаиловиќ, 79, сопруга на Веља*Даница Стекиќ, 78*Драгана Стекиќ, 50, ќерка на Даница
Доларт

Доларт (|Dollart) или Долард (|Dollard) е залив помеѓу северна Холандија и Германија, од западната страна на устието на реката Емс. Најголемиот дел од заливот пресушува при осека. Дом е на разни водни птици.
1 Исцедување и потопување
Заливот е создаден некаде помеѓу 1219 и 1413 г. со накачување на водостојот и некои поплави. Во почетокот надојдената вода не претставувала проблем бидејќи подрачјето било заштитено со насипи. Проблемот се јавил подоцна, кога насипите претрпеле напади во судирите помеѓу фризиските табори Схирингери и Веткопери. Некои историчари сметаат дека насипите се срушиле во 1413 г., потопувајќи го копното. Во 1520 г. заливот ја достигнал својата најголема површина, а меѓу овој период и XIX век заливот бил делумно заградуван и исцедуван.
Денес Доларт е мошне богат со разновидни птици и други животни што живеат околу водата.
2 Граничен спор
Заливот е предмет на граничен спор помеѓу Холандија и Германија, кои се разидуваат по тоа каде точно низ заливот поминува границата. Овој територијален спор добил на важност поради плановите за изградба на морскиот ветропарк „Боркум Рифгат“.
Асирски календар

Асирскиот календар е месечев календар што почнува од 4750 г. п.н.е., кога бил изграден првиот храм во Ашур. Новата година почнува со првите знаци на пролетта и се празнува како таква до денес.
1 Месеци
+ Асирски календар
Годишновреме, Месец, Транслитерација, Значење, Надлеженбог, Бр. наденови, Грегоријанскимесец
Пролет, arc, Нисан-Нисон, месец на среќата, Енлил, 31, март/април
arc, Јар-Ијар, месец на љубовта, Хаја, 31, април/мај
arc, Хзеран-Хзирин, месец на изградба, Син, 31, мај/јуни
Лето, arc, Тамуз, месец на жетвата, Тамуз, 31, јуни/јули
arc, Тдабах (Аб)-Тибах (Об), месец на узревање на плодовите, Шамаш, 31, јули/август
arc, Елол-Илул, месец на посејување, Иштар, 30, август/септември
Есен, arc, Тишрин I, месец на дарување, Ану, 30, септември/октомври
arc, Тишрин II, месец на будење на закопаните семки, Мардук, 30, октомври/ноември
arc, Канон I (Кислеу), месец на зачнување, Нергал, 30, ноември/декември
Зима, arc, Канон II (Тебет), месец на починка, Нашо, 30, декември/јануари
arc, Шват/Себат (Ишвит), месец на поплави, Раман, 30, јануари/февруари
arc, Адар - Одар, месец на зли духови, Рохати, 29, февруари/март
Интеркаларниот месец што се додава кога младата месечина по Адар ќе изгрее пред пролетна рамноденица се нарекува „Ве-Адад“.
2 Поврзано
*Вавилонски календар
*Асирија
*Асирци
*Еврејски календар
*Исламски календар
Мехмет Оз

Мехмет Џенгиз Оз, познат и како доктор Оз (роден на , во , САД) — доктор од турско потекло кој живее во САД. Мехмет е кардиоторкален хирург, автор и телевизиски водител. Тој има свое телевизиско шоу ''Шоуто на Доктор Оз''.
Шоуто на Доктор Оз е образовна и динамична програма, а Доктор Оз обработува повеќе теми во една емисија на начин разбирлив за широката публика. Тој открива нови информации за важните теми, инспиративни приказни и ги пренесува на само нему својствен начин. Заедно со водечките експерти од земјата, секој во својата област, Доктор Оз во секоја емисија обезбедува информации за подобро здравје, правилна исхрана, слабеење, како да останете млади во врската, како да се справите со конфликтот и стресот.
Две години по ред „Шоуто на Доктор Оз“ е добитник на наградата Еми во категоријата Најдобро дневно шоу од информативен карактер.
Доктор Мехмет Оз е кардиохирург, работи како потпретседател и професор на Колумбија Универзитетот и повремено изведува операции на срце.
Автор е на повеќе од 400 публикации од кои 6 се најдобро продавани книги на “New York Times”. Магазинот “Time” го стави на 8-то место на листата од 100 највлијателни луѓе, а “Esquire” го прогласи за еден од 75-темина највлијателни луѓе во 21 век.
Твор

Твор (латински: ''Putorius putorius L''.) — животно кое спаѓа во класата цицачи, ред месојади - ѕверови.
1 Распространетост
Распространет е низ целиот Балкан. Како и лисицата, се задоволува со секое живеалиште на кое наоѓа доволно храна. Од овие причини еднакво се среќава како во планинските така и во рамничарските подрачја. За време на зимскиот период, гоплем број женки се населуваат во близина на човечки населби, а не е редок случај да се здружуваат и по одделни стопански згради, купишта од гранки и слично.
2 Исхрана
Дење мирува во своето легло, а храна бара ноќно време. Творот е мошне крволочен и убива многу повеќе отколку што може да изеде, бидејќи сака да пие крв.
3 Изглед
Бојата му е темно-костенлива. Може да израсне во должина до 40 см. и 500-1200 гр. во тежина. На задникот, покрај шупокот, има две жлезди кои лачат материја со многу непријатна миризба. Со исфрлањето на оваа смрдеа, творот, кога е во опасност, настојува да го одбие непријателот.
4 Размножување
Се пари од март до јули, а млади се наоѓаат од април па сè до август, според кое може да се заклучи дека творот се пари еднаш или двапати годишно. Женката носи околу 40 дена и раѓа од 4 до 9 млади.
МРТ 1 HD

МРТ 1 HD е првиот канал со висока резолуција на Македонската радио-телевизија, кој беше воспоставен во 2012.
1 Историја
Во 2012 г. со модернизирањето на Македонската радио-телевизија, беше променет системот од аналоген на дигитален сигнал. Со тоа се воспостави и техника за создавање на канал со висока резолуција во Македонија.
2 Поврзано
2.1 Телевизии
* Македонска радио-телевизија
* МРТ 1
* МРТ собраниски канал
* MKTV Sat
2.2 Радија
* Македонско Радио 1
* Македонско Радио 2
* Македонско Радио 3
Македонско радио 2

Македонско радио - Радио 2 или само Радио 2 (од 1992 до 2002 познато под името Радио херц и Канал 2000) — втората програма на Македонското радио кое е во склоп на Македонската радио-телевизија. Со новата програмска шема, радиото се преобрази и емитува претежно рекреативно-забавна програма, со повеќе музички емисии и музика. Втората програма на Македонското радио се слуша во цела Македонија.
Марвин Компер

Марвин Компер (роден на 14 јуни 1985 година во Тибинген) — германски фудбалер кој игра како централен дефанзивец за Фјорентина во Серија А.
1 Кариера
1.1 Рана кариера
Во текот на сезоната 2002-03, Компер се преселил од младинскиот тим на Штутгарт во аматерскиот тим на Борусија Менхенгладбах. Во 2005 година, тој добил професионален договор. Поради повредите на двајца играчи Филип Демс и репрезентативниот дефанзивец на Германија Марсел Јансен, тој станал редовен играч во есента на 2006 година во Бундеслигата. Во првата половина од сезоната 2007-08, Компер одиграл само три натпревари за Борусија Менхенгладбах. Поради ова, во јануари 2008 година тој го напуштил клубот и потпишал за Хофенхајм 1899.
1.2 Хофенхајм
Компер дебитирал за Хофенхајм на 1 февруари 2008 во натпревар од 2. Бундеслига против Вехен Виезбаден во кој неговиот тим победил со 2-0. Тој одиграл 17 натпревари во вториот дел од сезоната и бил еден од поважните играчи на клубот кој изборил промоција во 1. Бундеслига. Компер играл и во натпреварот од првото коло од Бундеслигата во сезоната 2008-09, кога Хофенхајм на најдобар можен начин го прославил почетокот на својата прва сезона во Бундеслигата, победувајќи го Енерги Котбус со 3-0 нагости. Својот прв погодок за клубот, Компер го постигнал на 27 септември 2008 во поразот нагостувањето кај Вердер Бремен со 5-4.
Тој бил незаменлив во клубот и во наредните три сезони во Бундеслигата. Но за разлика од претходните сезони кога клубот бил стабилен во средината на табелата, во сезоната 2012-13 тие не почнале добро и се нашле на последното место во лигата. Смената на неколкуте тренери придонела за многу промени и во играчкиот кадар, па кон крајот на јануари 2013 тогашниот тренер Марко Курц го изоставил Компер од тимот ставајќи го во втор план.
1.3 Фјорентина
На 25 јануари 2013 година, Компер се пресели во редовите на италијанската Фјорентина за сума од 200.000 €.
Домашен елен

Домашниот елен е животно од класата цицачи, ред папкари, подред преживари.
1 Распространетост
Видовите од родот на елените особено се распространети во Европа, Северна Америка и Северна Африка, а некои се среќаваат на подрачјето на Индо-Малајската област(еленот аксис), и Јапонските острови (сика-еленот). Подвидот што е распространет на Балканскиот Полуостров, па и во Македонија е таканаречен домашен брдски елен (''Cervus elaphus montanus Bot.''). Сè до минатиот век еленот бил распространет на соодветни подрачја на Балканот. Заради мошне големите промени што се извршија во неговите живеалишта, денес се среќава само уште во Словенија, Хрватска и во Воденина. Постојат сигурни податици дека во нашата земја се одржал сè до денес единствено на планината Кожуф.
2 Градба
Нашиот домашен елен е крупно животно.Должината на телото му изнесува околу 230 см, а височината околу 150 см. Наполно пораснат мажјак може да достигне тежина и до 300 кгр., додека женката е значително помал и нејзината тежина никогаш не преминала од 150 кгр. Мажјакот се нарекуна елен, женката кошута а младото еленче. Роговите, што всушност ги има мажјакот, почнуваат да му растат на 8-10 месеци по раѓањето, односно прво се формира основата на рогот наречена рожиште (високи4-8 см.). Првите рогови што прилегаат на шило, почнуваат да му растат дури од половината на втората година и се во облик на шила. Во месец мај на третата година овие рогови му паѓаат, а потоа му растат други, кои никогаш немаат парожоци(странични израстоци на рогот). Овие втори рогови на еленот му паѓаат во март наредната година и до август истата година му израснуваат трети, кои освен еден до два парожоци имаат и венец на роговите (проширување на основата на рогот). Во наредните години, на ененот редовно му паѓаат роговите кон крајот на февруари или во почетокот на март, а до јули му се развиваат нови, уште посилни, кои можат да тежат и до 15кгр. На овие подоцнежни рогови израснуваат голем број парожоци, кои според местото каде што се израстени се наречуваат: надочни, вметнати или волчјани и среднаци. Убавината и големината на роговите кај еленот зависат како од неговата возраст, така и од видот и квалитетот на исхраната.Возраста на елените не се утвртуда според бројот на парожоците, туку според истрошеноста на неговите заби.
3 Исхрана
Еленот како преживар се храни со ратителна храна. Поради тоа, тој најчесто пасе на шумските ливади, но при недостиг на сочна трева брсти, така што со откунување на млади фиданки и врвни папки на млади дрвја, понекогаш причинува штети на одделни шумски култури. Освен тоа еленот ги оштетува младите стебла за време на чистешето на своите рогови од мртвата покожилка (баст).
4 Употреба
Месото на еленот, а исто така и неговата кожа, имаат значителна употребна вредност. Сепак тој се одгледува заради роговите како ловечки трофеи.
5 Размножување
Еленот е полигамен вид и за време на парењето оплодува повеќе женки за кои се бори =естоко со другите елени. За време на парењето -месец август- елените во ловиштата рикаат, што е прв знак дека парењето започнало. Женката носи 280 ден, а раѓа едно до две млади во март-април.
ФК Фјорентина

ФК Фјорентина (|ACF Fiorentina) честопати се нарекува само Фјорентина, е професионален италијански фудбалски клуб од градот Фиренца, Тоскана. Клубот е основан во 1926 година, но бил преименуван и основан одново во 2002 година (поради стечај). Фјорентина ги одиграла поголемиот дел од сезоните од своето постоење во највисокото ниво на италијанскиот фудбал, а само четири клубови имаат одиграно повеќе сезони во Серија А од нив.
Фјорентина имаат освоено два наслова во италијанското првенство, во сезоните 1955-1956 и 1968-1969, како и шест трофеи во Купот на Италија и еден во Суперкупот. Од натпреварувањата на европската сцена, Фјорентина го освоила Купот на победниците на куповите во сезоната 1960-1961 и загубила во финалето една година подоцна. Фјорентина играле во финалето на Европскиот куп на шампиони во сезоната 1956-57, каде загубиле од Реал Мадрид со 2-0, а исто така биле блиску и до освојувањето на Купот на УЕФА, завршувајќи како второпласирани во сезоната 1989-1990.
Од 1931 година, клубот игра на Стадион Артемио Франки, кој во моментов има капацитет од 47.282. Стадионот има користено неколку имиња во текот на годините и претрпел неколку реновирања. Фјорентина се нашироко познати по прекарот ''Виола'', кој доаѓа од бојата на нивните домашни дресови кој се во виолетова боја.
1 Титули
1.1 Домашни
* Италијански шампион : 2
:1955–1956; 1968–1969
:''Вицешампиони'' (5) : 1956–1957; 1957–1958; 1958–1959; 1959–1960; 1981–1982
* Куп на Италија : 6
:1939–1940; 1960–1961; 1965–1966; 1974–1975; 1995–1996; 2000–2001
:''Вицешампиони'' (3) : 1957-1958, 1959–1960, 1998–1999
* Суперкуп на Италија : 1
:1996
:''Вицешампиони'' (1) : 2001
* Серија Б : 3
:1930–1931; 1938–1939; 1993–1994
* Серија Ц2 : 1 ''(како Флоренца Виола)'':2002–2003
1.2 Европски
* Куп на Победниците на Куповите : 1
:1960–1961
:''Вицешампиони'' (1) : 1961-1962
* Митропа куп : 1
: 1966
1.2.1 Oстанати успеси
* Лига на шампиони
:''Вицешампиони'' (1) : 1956–1957
* Куп на УЕФА
:''Вицешампиони'' (1) : 1989–1990
2 Моментален состав
(позајмен од Реал Мадрид)
3 Познати поранешни играчи
Италија
* Роберто Баџо
* Енрико Кјеза
* Анџело Ди Ливио
* Морено Торичели
* Франческо Толдо
* Даниеле Масаро
* Франческо Грацијани
* Џанкарло Антоњони
* Пјетро Вјерховод
* Џовани Гали
* Франческо Бајано
* Алберто Џилардино
Португалија
* Руи Коста
* Нуно Гомеш
Аргентина
* Абел Балбо
* Габриел Батистута
* Даниел Пасарела
Бразил
* Едмундо
* Дунга
* Адријано
Данска
* Бријан Лаудруп
* Мартин Јоргенсен
Германија
* Штефан Ефенберг
* Јерг Хајнрих
Чешка
* Томаш Репка
* Томаш Ујфалуши
Јапонија
* Хидетоши Наката
Романија
* Мариуш Лакатуш
Црна Гора
* Предраг Мијатовиќ
Шведска
* Штефан Шварц
Бугарија
* Валери Божинов
Белгија
* Луис Оливеира
Русија
* Андреј Канчелскис
Колумбија
* Хуан Квадрадо
Влада на Бојко Борисов (2009-2013)

87-мата Влада на Бугарија била избрана на 27 јули 2009 година од страна на во Народното собрание. Владата била предложена од водачот на ГЕРБ Бојко Борисов кој бил избран за нов претседател на Министерскиот совет на земјата.
1 Состав
Влада, Име, Период, Партија
Премиер, Бојко Борисов, 2009, ГЕРБ
Министер за надворешни работи, Николај Младенов, 2009, ГЕРБ
Minister of Education, Youth and Sciences, Сергеј Игнатов, 2009, ГЕРБ
Министер за одбрана, Ању Ангелов, 2009, ГЕРБ
Министер за финансии и вицепремиер, Симеон Ѓанков, 2009, ГЕРБ
Министер за внатрешни работи и вицепремиер, Цветан Цветанов, 2009, ГЕРБ
Министер за правда, Маргарита Попова, 2009, ГЕРБ
Министер за здравство, Стефан Константинов, 2009, ГЕРБ
Министер за земјоделство и шуми, Мирослав Најденов, 2009, ГЕРБ
Министер за труд и социјална политика, Тотју Младенов, 2009, ГЕРБ
Министер за транспорт, Александар Цветков, 2009, ГЕРБ
Министер за економија, Трајчо Трајков, 2009, ГЕРБ
Министер за животна средина, Нона Караџова, 2009, ГЕРБ
Министер за регионален развој, Росен Плевнелиев, 2009, ГЕРБ
Министер за култура, Вежди Рашидов, 2009, ГЕРБ
Министер за спорт, Свилен Нејков, 2009, ГЕРБ
Министер за европски прашања, Томислав Дончев, 2010, ГЕРБ
Хоргош

Хоргош или ''Horgoš'' (унгарски Horgos) е село кое се наоѓа во најсеверниот дел од општината Кањижа, во Севернобанатскиот Управен Округ, Србија. Се наоѓа во автономната покраина Војводина. Се граничи веднаш со Унгарија на север, селото Мартонош и реката Тиса на исток. Селото има етничко унгарско мнозинство (83.82%) и во него живеат 6,325 луѓе (според пописот од 2002) и во последните три пописи е забележен пад во бројот на жители.
Покрај селото се наоѓа граничниот пункт меѓу Србија и Унгарија со назив Хоргош на автопатот Е-75, како и железничката пруга Суботица-Сегед. Првиот град на унгарска територија е Реске.
Селото е познато под производството на мелени пиперки.
1 Демографија
Во селото живеат 5043 жители, а просечната старост на населението изнесува 40,2 години (38,1 кај мажите и 42,1 кај жените). Во селото има 2439 домаќинства, а просечниот број на членови по домаќинство е 2,59.
2 Историско население
*1961: 7,871
*1971: 7,823
*1981: 7,640
*1991: 7,201
*2002: 6,325
Влада на Марин Рајков (2013)

88-мата Влада на Бугарија била назначена со указ бр. 56 од Претседателот на Бугарија Росен Плевнелиев на 13 март 2013 година по оставката на кабинетот на Бојко Борисов како одговор на протестите во земјата.
1 Состав
Министерство, Име, Период, Партија
Премиер и Министер за надворешни работи, Марин Рајков, 13 март 2013, независен
Министер за регионален развој, Екатерина Захариева, 13 март 2013, независен
Министер за труд и социјална политика, Дејана Костадинова, 13 март 2013, независен
Министер за управување на средствата од ЕУ, Илијана Цанова, 13 март 2013, независен
Министер за внатрешни работи, Петја Прванова, 13 март 2013, независен
Министер за финансии, Калин Христов, 13 март 2013, независен
Министер за економија, Асен Василев, 13 март 2013, независен
Министер за образование и наука, Николај Милошев, 13 март 2013, независен
Министер за правда, Драгомир Јорданов, 13 март 2013, независен
Министер за одбрана, Тодор Тагарев, 13 март 2013, независен
Министер за земјоделство, Иван Станков, 13 март 2013, независен
Министер за транспорт, Кристијан Крстев, 13 март 2013, независен
Министер за животна средина, Јулиан Попов, 13 март 2013, независен
Министер за здравство, Николај Петров, 13 март 2013, независен
Министер за култура, Владимир Пенев, 13 март 2013, независен
Министер за спорт, Петар Стојчев, 13 март 2013, независен
Министер без ресор, Роман Василев, 13 март 2013, независен
Телевизија Сонце

Телевизија Сонце — поранешен сателитски канал во Република Македонија. Нејзин сопственик бил Ѓорѓија Џорџ Атанасоски. Достапен на кабелските оператори во Македонија.
1 Домашна програма
Емисии
* Полн погодок
* Исконски думи со Милева Лазова
* Арена
* Културен мозаик
* Јади бурек со Јанко Илковски
* Распеана Македонија
* Будење со Јулија
* Од свија страна со Викторија Петровска
* Македонија мајка на светот
* Дијалози за Македонија
* Ваш термин со Виолета Петровска-Периќ
* Лица и дела
* Заборавени
* Ин клуб
* ИмаТ НемаТ
* Нови и млади
* Естрада+
Тирингенхаузен

Тирингенхаузен (|Thüringenhausen) — село и поранешна општина во округот Кифхојзер, во сојузната покраина Тирингија, Германија. Од 1 јануари 2019 година претставува дел од градот Ебелебен.
1 Географија
1.1 Местоположба
Тирингенхаузен се наоѓа на околу 220 метри надморска височина, на еден ракав од реката Хелбе.
Местото не се граничи непосредно со градот Ебелебен, поради што претставува негова ексклава.
Холцзусра

Холцзусра (|Holzsußra) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Низ местото тече потокот Урбах. Окружниот пат 4 го поврзува местото со Ебелебен на исток и Појкендорф на запад.
Волфершвенда

Волфершвенда (|Wolferschwenda) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Општината се наоѓа на работ на Тириншката Котлина, североисточно од Хајлингер Хеен, помеѓу општините Гросенерих и Фрајенбесинген.
Рокштет

Рокштет (|Rockstedt) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Општината се наоѓа на северниот брег на реката Хелбе, околу два километри источно од градот Ебелебен.
Мутуализам (биологија)

Мутуализам е форма на симбиоза кога и двата организма имаат корист од заедничкото живеење. На пример ензимските активности на бактериите кои живеат во дигестивниот тракт на добитокот, овозможуваат тие да ја разложат тревата. Мешункастите и некои други растенија се колонизирани од бактерии кои формираат мали топчиња на нивните корени. Овие бактерии го врзуваат азотот за коренот. Азот е основен елемент потребен за сите организми. Ваквиот азот растенијата можат да го користат. Кај животните, мутуализам се јавува помеѓу повеќе тревопасни животни и микроорганизмите на системот за варење. Копитари и некои други животни јадат растенија кои содржат целулоза, иако тие немаат ензими способни за разградување на целулозата. Тоа за нив го прават микроорганизмите кои живеат во нив.
Хелбединдорф

Хелбединдорф (|Helbedündorf) — општина во округот Кифхојзер, во сојузната покраина Тирингија, Германија.
1 Географија
1.1 Местоположба
Општината се наоѓа во западниот дел на округот, на јужниот раб од ридскиот масив Дин. Надморската височина се движи од 522 метри на Којла, до околу 260 метри во Тобаin der Beckenlandschaft.
На исток од местото се наоѓа окружниот град Зондерсхаузен, додека на југозапад е сместен Милхаузен.
1.2 Општински единици
Општината се состои од местата:
* Фридрихсроде
* Гросбрихтер
* Холцталебен
* Којла
* Клајнбрихтер
* Појкендорф
* Тоба
Бел шум

Бел шум — наједноставен стационарен процес. Се нарекува и потполно случаен процес. Се означува со ''et'', каде t = 1, 2, ... n. Терминот се користи во повеќе научни дисциплини, вклучувајќи ги физиката, телекомуникациите, статистички предвидувања и слично.
1 Одлики на белиот шум
#Е(yt) = µ
#var(yt) = σ2
#Yk = σ2 - ако к = 0, 0 - во сите други случаи.
Тој се состои од низа на некорелирани случајни променливи кои имаат константни средина и варијанса. Ако процесот има средина еднаква на 0 (σ=0), а претходните три услови важат, тогаш се добива бел шум со нула средина. Ако се внесе и дополнителен услов случајните променливи да се и независни (не само некорелирани), тогаш процесот се нарекува строг бел шум. Ако се претпоставува дека случајните променливи следат нормален распоред, во овој случај некорелацијата гарантира независност и процесот е строг бел шум. Овој процес се нарекува нормален бел шум.
На оваа слика е прикажана симулација на нормален бел шум со средна вредност еднаква на нула. Со генератор на случајни броеви, добиени се 1000 вредности на бел шум кој следи нормален распоред со средина еднаква на нула и варијанса од еден. Белиот шум нема забележлива структура.
Жеравино

Жеравино — поделено село меѓу Бугарија и Србија. Се наоѓа на самиот југоисточен дел на Србија и крајниот југозападен дел на Бугарија. Српскиот дел од селото се наоѓа во Општина Босилеград во Пчињскиот Управен Округ. Бугарскиот дел од селото се наоѓа во Општина Ќустендил во Ќустендилската Област. Според пописот од 2022. во српскиот дел живеел 17 жители(според пописот од 1991. селото имало 34 жители), додека во бугарскиот дел од селото имало само 4 жители. Според пописот во Бугарија од 2021, селото имало само 1 жител.
1 Географија
Жеравино се наоѓа на границата со Србија и Бугарија во географската област Каменица. Поделено е меѓу Србија и Бугарија во 1920 година. Жеравино, посебно неговата Горчилска Мала е најзападното населено место во Бугарија и најјугоисточното во Србија. Има умереноконтинентална нископланинска клима. Недалеку над селото е врвот Китка на Осогово, на самата граница со Македонија. Овој врв долго се сметал за најзападна точка на Бугарија, пред да биде утврдено дека тоа е Вршка Чука на крајниот северозапад на земјата.
Селото е од разбиен тип и е сочинето од 5 маала:
* Дулѓерска
* Радевска
* Чергарска
* Горчилска
* Папрадска
Порано, селото на територијата на Бугарија припаѓало кон следните административно-територијални единици: Општина Бобешино (1883-1934), Општина Долно село (1934-1958), Општина Жиленци (1958-1959), Општина Долно село (1959-1978), Општина Ѓуешево (1978-1983), Општина Грлјано (1987 - 1987) и Општина Ќустендил (од 1987 г.).
2 Население на бугарскиот дел
Година, 1880, 1900, 1926, 1934, 1946, 1956, 1965, 1975, 1978, 1984, 2010
Население, 375, 420, 302, 286, 239, 147, 44, 20, 10, 4, 4
3 Историја
За селото, нема некои официјални документи во текот на историјата. Остатоците од античкиот и средновековниот период покажуваат дека регионот е населен уште во времето на антиката.
Селото е старо и средновековно, регистрирано во османскиот даночен тефтер од 1579-1572 година под името Жеравино со 20 христијански домаќинства и 15 ергени. Тогаш имало статус на дервенџиско село.
4 Село Жеравино во Србија
Во српскиот дел живеат 19 полнолетни жители, а просечната старост на населението изнесува 55,9 години (51,6 кај мажите и 59,1 кај жените). Во селото има 10 домаќинства, а просечниот број на членови по домаќинство е 2,10.
Населението во ова село е многу нехомогено, а во последните три пописи е забележан пад во бројот на жители.
Во српскиот дел селото е претежно населено со Срби (2022).
;Население Жеравино (српски и бугарски дел)
Година, 1948, 1953, 1961, 1971, 1981, 1991, 2002
Население, 178, 176, 152, 152, 68, 34, 24
;Етнички состав (2002)
Националност, бугари, срби, Македонци
% од населението, 76,20 %, 19,04 %, 4,76 %
Совет за радиодифузија на Македонија

Советот за радиодифузија на Македонија е независно регулаторно непрофитно тело со јавни овластувања во радиодифузната дејност , основано во 1997 година. При остварувањето на своите надлежности, кои се утврдени со , советот се грижи за обезбедување на слободата и плурализмот во изразувањето, за постоењето разновидни, независни и самостојни медиуми, за економски и технолошки развој на дејноста и за заштита на интересите на граѓаните во радиодифузната дејност. Претседател на советот (состојба 2013) од 2011 година е Зоран Трајчевски со мандат од 6 години.
Винарска визба Пирган

Пирган — винарија излезот од Прилеп, на десната страна на регионалниот пат Прилеп - Кичево.
1 Историја
Со работа започнаво 2004 год.Во склоп на производството и преработка на жестоки пијалаци ”Пирган” ТД Дооел.
Винаријата Пирган располага со годишен капацитет од 1.000.000 литри кој се одвива со примена на најсовремена техника и технологија која постојано се унапредува со цел да се зголеми квалитетот и капацитетот на винаријата до 1.500.000 литри.
Покрај големиот асортиман на квалитетни сортни вина на: Кабернет Совињон, Шардоне, Ризлинг, Смедеревка, Розе, Мерлот и Вранец, Винаријата располага и со голема асортиман на алкохолни пијалаци како: ракија, мастика, бренди, вотка, рум, џин, узо, ликери.
Од 2009 година Винаријата Пирган го спроведува ХАСАП системот.
2 Вработени
На почетокот на основањето PIRGAN Winnery започнале да работат неколку вработени. Но во неjзината понатамошна работа се зголемува бројот на вработени лица. Сега за неа работат 7 вработени. коишто сите имаат една единствена цел, да го зголемат профитот и понатамошниот развој на фирмата, со својата упорност и труд. Тие имаат целосна поткрепа и поддршка од Директорот кој со помош на вработените ја остварува својата цел за попознатост и успешност на фирмата. Pirgan winnary располага со транспорт од две комбиња,еден камион и други возила.
3 Асортиман на пијалаци
3.1 Алкохолни пијалаци
3.1.1 Сортни вина
:*Стаклена амбалажа
:*Пластична амбалажа
3.1.2 Жестоки пијалаци
4 Контакт
:Адреса: Даме Груев бр.3 Прилеп, Р Македонија
:Тел: +389 48 523 338
:Дистрибутер
:Моб: +389 70 353 218
:e-mail: pirganwinery@gmail.com
Ла Монте Јанг

Ла Монте Торнтон Јанг (роден на 14 октомври 1935) е американски авангарден композитор, музичар и уметник.
Јанг е општо познат како прв минималистички композитор. Неговите дела се сметаат за најзначајни и најрадикални во пост-воената авангарда, експерименталната и современата музика. Јанг е важен поради неговиот придонес во создавањето на стилот drone music. Неговите прото-флуксус и минималистички композиции ја ставаат под прашање природата и дефиницијата за музика и перформансот.
Живко Поповски

Живко Поповски (, - , ) — македонски архитект и професор на Архитектонскиот факултет во Скопје. Најпознат е со своите дела: Градскиот трговски центар во Скопје, Домот на пензионерите во Охрид, реконструираниот Дом на културата „Григор Прличев“ во Охрид и др.
1 Животопис
Поповски е роден на 30 јули 1934 година во Скопје. Дипломирал на архитектонскиот отсек на Техничкиот факултет во Скопје со дипломскиот труд „Могила на македонските великани во скопското Градиште“, под менторство на проф. Борис Чипан). По дипломирањето, тој се вработил во претпријатието „Гранит“ како инженер-изведувач. Како талентиран архитект, во 1963 година бил примен за асистент на Архитектонскиот факултет, по предметот „Проектирање општествени згради“, каде што се истакнал во сферата на педагошката и научно-истражувачката дејност. Својата професионална кариера ја почнал со учество на повеќе анонимни архитектонски конкурси. До крајот на 1970-тите години учествувал на 23 конкурси на подрачјето на поранешна СФРЈ и во други земји, на кои освоил повеќе награди и признанија. Посебен успех забележал на конкурсот за Градскиот трговски центар во Скопје во 1967 година, кога неговиот труд го освоил првото место. Неговата академска и стручна наобразба се должи и на бројните студиски престоји, од кои највлијателен е студискиот престој во архитектонското биро на проф. Ван ден Брук и проф. Јакоб Бакема, Ротердам, Холандија, 1965, со кои тимски го работи меѓународниот урбанистичко-архитектонски конкурс за обнова на централното подрачје на Скопје. Од 1995 до 1999 година бил декан на Архитектонскиот факултет, кога и ја завршил својата кариера како редовен професор. Бил член, претседател и заслужен член на Сојузот на архитектите на Македонија.
Напишал многу студии, расправи и написи во стручни списанија и во дневниот печат. Тој даде посебен придонес во афирмацијата на нашата земја со своите текстови „Град кој беше во игра“, објавен во стручното списание на Сојузот на архитектите на Германија и со „Архитектурата во Македонија од почетокот до модерното доба“, отпечатен во 34-томната енциклопедија на „Уметнички речник“ од Лондон.
Архитектот Живко Поповски е добитник на „Борбина плакета“ и на националната награда „11 Октомври“, за проектот за Градскиот трговски центар, како и наградата Андреја Дамјанов во 2002 година.
Починал по кратко боледување на 10 јануари 2007 година во Скопје.
Стив Рајх

Стивен Мајкл "Стив" Рајх (; роден на 3 октомври 1936 година) е американски композитор, еден од пионерите на минималистичка музика заедно со Ла Монте Јанг, Тери Рајли, и Филип Глас.
Меѓу неговите иновации во компонирањето се издвојуваат користењето на tape loops во создавањето на фазорни модели (на пример во неговите рани композиции ''It's Gonna Rain'' и ''Come Out'') и употребата на едноставни, чујни процеси при истражувањето на музички концепти (во композициите ''Pendulum Music'' и ''Four Organs''). Овие композиции, значајни поради употребата на репетитивни фигури, спори хармонски ритми и канони, се исклучително влијателни во современата музика, пред сè во САД. Делата на Рајх добиваат таинствен карактер во 1980-тите со воведувањето на историски теми и теми од неговото Еврејско потекло, особено со ''Different Trains'', композиција наградена на Греми за Најдобра класична современа композиција.
Стилот на Рајх имал влијание врз многу композитори и музички групи, опишан од музичкиот критичар Ендрју Клементс во ''The Guardian'' како "грст од живи композитори кои можат со право да потврдат дека е движечка сила во музичката историја", и критичарот Кајл Ган вели "може слободно да се каже дека е најголемиот американски жив композитор."
На 25 јануари 2007 година, Рајх беше добитник на Polar Music Prize, заедно со џез саксофонистот Сони Ролинс, а на 20 април 2009 година, се стекнува со Пулицерова награда за музика за композицијата ''Double Sextet''.